Suosikkijuontajat Marja Hintikka ja Ile Uusivuori suloisessa rakkauskuvassa 10 vuoden takaa
Keskiviikko 20.1.2016 klo 17.53
Kahden lapsen vanhemmat eivät ole juurikaan muuttuneet ulkonäöltään sitten seurustelunsa alkuaikojen.
Juontajat Ile Uusivuori ja Marja Hintikka rakastuivat yhteisellä työpaikalla YleX-radiokanavalla. He päätyivät juontamaan samaa ohjelmaa vuonna 2005. Nyt he ovat naimisissa ja kahden pienen pojan vanhempia.
Marja Hintikka juontaa suosittua Marja Hintikka Liveä Ylellä. Uusivuori taas lopetti YleX:n aamuohjelman juontajan hommista jäätyään vuorostaan kotiin hoitamaan perheen kahta lasta.
Keskiviikkona Uusivuori julkaisi Instagramissa kuvan, jossa hän ja Hintikka poseeraavat puistonpenkillä kymmenen vuotta sitten. Kuvan tunnisteiksi hän on lisännyt #younglove ja #themissis eli "nuorta rakkautta" ja "rouva".
Pariskunta ei ole ulkoisesti juurikaan muuttunut kymmenessä vuodessa. Uusivuorella on nykyisin vielä hieman pidempi tukka kuin kuvassa, ja Hintikan hiusväri on aavistuksen vaaleampi.
Marja Hintikka käsittelee lapsiperheiden haasteita Marja Hintikka Live -ohjelmassa. (RIITTA HEISKANEN)
9. Tänään tv:ssä: Mies kiduttaa varpaitaan kiinalaisella menetelmällä - kengän koko pieneni kolmella numerolla